Specialists in translating, proofreading, editing and copywriting.
Vita Brevis Language ke biro ya dipolelo yeo e somago kudu ka phetolelo, go prufrita, go rulaganya le go khophiraeta ka dipolelo ka moka tse kgolo tsa Yuropa, tsa Afrika le tsa Esia. Ka sehlopha sa bafetoledi le barulaganyi ba ka mehla ba go feta ba 300 bao ba nago le mengwaga ye mentsi ya maitemogelo mafapheng a mehutahuta, khamphani ya rena e ikgantsha ka go aba mosomo wa maemo a godimo kudu wa profesenale, e ntshe e go netefatsa gore o tla hwetsa direiti tse kaone kudu. Mo Vita Brevis Language re bolela fela ka maemo, bosephiri, khwetso ya tshelete e ntsi ka pele le boleng bja tshelete.
Vita Brevis Language e na le bafetoledi ba ditsebi lefapheng le lengwe le le lengwe la tsebo, ebile sehlopha sa rena sa diprofesenale se ka somana le dinyakwa tsa gago ka moka, e ka ba wepsaete goba pego ya ngwaga ka ngwaga, sengwalwa sa tsa molao goba athekele ya tsa saense. Dilekanyo tseo di hlokometswego kudu di a somiswa go kgonthisisa gore bafetoledi ba rena ka moka ba tlisa mosomo wa maemo a godimo kudukudu ka mehla. Mofetoledi o mongwe le o monwge wa Vita Brevis Language ga se fela mmoledi wa polelo ya gae yo a nago le thuto ya godimo, eupsa ditsebi tsa rena tsa maleme ka moka di na le mengwaga ye mentsi ya maitemogelo ka lefapheng la phetolelo. Projeke ye nngwe le ye nngwe e fiwa fela mofetoledi o tee go kgonthisisa gore go somiswa mareo le setaele sa go swana sa go fetolela. Ge re e tla go diphetolelo tseo di ikgethilego, re somisa fela boramaleme bao ba hlomphilwego ba go ba le tsebo ye itsego ka go lefapha leo.
Vita Brevis Language e aba ditirelo tse kaone kudu tsa go prufrita go dikliente tseo di nyakago gore dingwalwa tseo di beakanyeditswego go gatiswa di pruftitiwe pele di tla phorintiwa la mafelelo. Basomi ba rena ba go prufrita bao ba nago le bokgoni ba tla netefatsa gore diphoswana tse itsego tseo di ka bego di thedimogetse ka sengwalweng nakong ya peakanyo di tla phosollwa ka nako.
Vita Brevis Language e aba ditirelo tse kaone kudu tsa go rulaganya go dikliente tseo di tlisago dingwalwa tseo di ngwadilwego ke ditsebi tseo di nago le tsebo yeo e ikgethilego ya morero wa ditaba, eupsa e se bangwadi bao ba hlahlilwego. Barulaganyi ba rena ba ka phosolla polelo ya kerama le ya dika gomme ba fa sengwalwa tebelelego ya mafelelo ye botse kudu ya profesenale.
Vita Brevis Language gape e aba tirelo ya go khopiraeta ka dipolelo tseo di kgethilwego. Ge ba filwe taetso ka botlalo goba ba filwe kopiso yeo e thalathadilwego, basomi ba rena ba go khopiraeta ba ka ngwala goba ba ngwalolla dingwalwa gape ka polelo le setaele seo se loketsego dinyakwa tsa dikliente tsa rena.
Mo Vita Brevis Language re tloga re lemoga gabotse gore dingwalwa tse dingwe ke tsa maikutlo gomme ditumelelano tsa bosephiri di ka dirwa ge go hwetswa dikgopelo tsa mosomo.